1914. október 27-ike estéjén a "Breslau" a török flottával elhagyta a Boszporuszt és kihajózott a Fekete-tengerre hadgyakorlatok végrehajtása címén. A flotta négy részre vált szét és a Fekete-tenger túlsó partján orosz kikötők ellen hajtottak végre támadásokat. (Lásd: A fekete-tengeri orosz kikötők török lövetése) A "Breslau" a Kercsi-szoros elaknásítását és Novorosszijszk lövetését kapta feladatul, amit a "Berk-i Satvet" cirkáló társaságában kellett végrehajtania. A szorosba 60 aknát telepített, amin később két orosz kereskedelmi hajó veszett oda, majd a másik cirkálóval lövették Novorosszijszkot. Tüzükkel felgyújtották a kikötő olajtározóit, megrongáltak hét kereskedelmi hajót és egyet, az hajóterű "Nikoláj"t elsüllyesztették. Habár az okozott károk relatíve csekélyek voltak, a provokatív támadás magával vonta Oroszország hadüzenetét Törökországnak.